അഫ്ഗാന് ഭീകരവാദത്തിന്റെ ഉറവിടമാകുന്നത് തടയണം ജി 20 രാജ്യങ്ങളുടെ അസാധാരണ ഉച്ചകോടിയില് പങ്കെടുത്ത് പ്രധാനമന്ത്രി ന്യൂഡല്ഹി: അഫ്ഗാനിസ്ഥാന് മൗലികവാദത്തിന്റെയും ഭീകരതവാദത്തിന്റെയും ഉറവിടമാകുന്നില്ലെന്ന് ഉറപ്പു വരുത്തണമെന്ന് രാജ്യാന്തര സമൂഹത്തോട് പ്രധാനമന്ത്രി നരേന്ദ്ര മോദി. അഫ്ഗാനില് ഉചിതമായ മാറ്റം ഉണ്ടാവാന് ലോകരാജ്യങ്ങള് ഒരുമിച്ച് പ്രവര്ത്തിക്കണമെന്നും മോദി ആവശ്യപ്പെട്ടു. അഫ്ഗാന് വിഷയത്തിന്മേലുള്ള അസാധാരണ ജി20 ഉച്ചകോടിയില് വിര്ച്വലായി പങ്കെടുത്ത് സംസാരിക്കുകയായിരുന്നു അദ്ദേഹം. അഫ്ഗാനിസ്താനെ കുറിച്ചുള്ള ജി20 ഉച്ചകോടിയില് പങ്കെടുത്തു. അഫ്ഗാന്റെ മണ്ണ് മൗലികവാദത്തിന്റെയും ഭീകരവാദത്തിന്റെയും ഉറവിടമാകുന്നത് തടയേണ്ടതിന്റെ ആവശ്യകതയെ കുറിച്ച് സംസാരിച്ചു മോദി ട്വീറ്റ് ചെയ്തു. ഇറ്റാലിയന് പ്രധാനമന്ത്രി മരിയോ ഡ്രാഗിയുടെ അധ്യക്ഷതയിലായിരുന്നു യോഗം. അഫ്ഗാനിസ്ഥാനിലെ മനുഷ്യാവകാശ പ്രശ്നങ്ങള് അവിടത്തെ സ്ഥിതിഗതികള്, ഭീകരതയുമായി ബന്ധപ്പെട്ട ആശങ്കകള് തുടങ്ങിയ വിഷയങ്ങള് യോഗത്തില് ചര്ച്ചയായി.